钦定古今图书集成/明伦汇编/氏族典/第176卷 > 《廖用贤尚友录》 > 田蚡
## 钦定古今图书集成/明伦汇编/氏族典/第176卷 > 《廖用贤尚友录》 > 田蚡

按《汉书田蚡传》：“蚡，孝景王皇后同母弟也。生长陵。窦
婴已为大将军，方盛，蚡为诸曹郎，未贵，往来侍酒婴
所，跪起如子姓。及孝景晚节，蚡益贵幸，为中大夫。武
帝初即位，蚡以舅封为武安侯，弟胜为周阳侯。会丞
相绾病免，婴为丞相，蚡为太尉。窦太后好黄老言，而
婴、蚡等务隆推儒术，贬道家言，窦太后滋不说。二年”，
御史大夫赵绾请毋奏事东宫，窦太后大怒，罢逐赵
绾、王臧，而免丞相婴、太尉蚡。六年，窦太后崩，上以蚡
为丞相。丞相入奏事，语移日，所言皆听。荐人或起家
至二千石，权移主上。